**Milovan Rajevac** (serb. Милован Рајевац, s. 2. tammikuuta 1954) on serbialainen jalkapallovalmentaja ja entinen puolustaja. Syyskuusta 2021 lähtien hän on toiminut Ghanan jalkapallomaajoukkueen päävalmentajana.

Ura
---

Rajevac edusti peliurallaan useita jugoslavialaisseuroja pelaten kauden 1978–1979 Belgradin Punaisessa tähdessä muttei pelannut UEFA Cupin loppuottelussa. Hän lopetti uransa 1986 FK Sloboda Tuzlassa. Pelaajauransa jälkeen hän aloitti valmennusuransa Borac Čačakissa vuonna 1989 ja toimi vaihtelevissa valmennustehtävissä 1990-luvulla.

Vuonna 2004 Rajevac palkattiin Serbian suurseuran Belgradin Punaisen tähden päävalmentajaksi. Pesti jäi kuitenkin varsin lyhytaikaiseksi. Kaudella 2006–2007 hän johdatti FK Vojvodinan Serbian cupin loppuotteluun, jossa Punainen tähti oli kuitenkin vahvempi maalein 2–0. Tämän jälkeen hän valmensi lyhyen aikaa FK Borac Čačakia.

Elokuussa 2008 Rajevacista tuli yllättäen Ghanan maajoukkueen uusi päävalmentaja. Hänen johdollaan Ghana varmisti paikkansa MM-kisoissa 2010 kaksi kierrosta ennen karsintojen loppua. Tammikuussa 2010 pelatuissa Afrikan mestaruuskisoissa Rajevac luotsasi Ghanan finaaliin saakka. Hän ei joukkueineen onnistunut estämään Egyptin etenemistä historialliseen kolmanteen perättäiseen mestaruuteen 1–0-voiton myötä.

MM-lopputurnauksessa Rajevac piiskasi Ghanan hyvään vauhtiin ja jatkoon vaikeasta alkulohkosta, jossa pelasivat Saksa, Serbia ja Australia. Neljännesvälierissä Ghana taisteli ainoana Afrikan maana jatkoon voittamalla Yhdysvallat rangaistuspotkukilpailun jälkeen. Puolivälierissä Ghanalla oli viimeisillä jatkoajan sekunneilla mahdollisuus pudottaa Uruguay, mutta Asamoah Gyan epäonnistui rangaistuspilkulta. Ottelu eteni rangaistuspotkukilpailuun, jossa Uruguay oli lopulta parempi.

Syyskuussa 2010 Rajevac jätti Ghanan maajoukkueen ja siirtyi saudiarabialaisen Al-Ahlin päävalmentajaksi. Helmikuussa 2011 hän jätti seuran ja siirtyi Qatarin maajoukkueen päävalmentajaksi. Rajevacin pesti päättyi kuitenkin potkuihin jo elokuussa 2011, vaikka Qatar selvisikin hänen johdollaan Aasian MM2014-karsintojen toiselle kierrokselle.

Rajevac palasi valmennustehtäviin NK Rudar Velenjen peräsimessä kesäkuun puolivälissä 2016 oltuaan vapaalla lähes viisi vuotta. Pesti jäi kuitenkin lyhyeksi, kun hän siirtyi jo kesäkuun lopussa Algerian maajoukkueen johtoon. Pesti Algeriassa jäi kuitenkin lyhyeksi, sillä Rajevac sai potkut jo lokakuussa 2016, vain kolme kuukautta ennen Afrikan mestaruuskilpailuiden alkua.

Huhtikuussa 2017 Rajevacista tuli Thaimaan jalkapallomaajoukkueen päävalmentaja. Hän sai potkut tammikuussa 2019 Thaimaan 

Syyskuussa 2021 Rajevac palasi Ghanan jalkapallomaajoukkueen päävalmentajaksi.

  

### Meriitit

* Serbian cupin hopeaa: 2007
* Afrikan mestaruushopeaa: 2010
* MM-puolivälierät: 2010

Lähteet
-------

1. ↑  Milovan Rajevac
2. ↑  Serbian coach for Black Stars *BBC Sport*.  12.8.2008.  (englanniksi)
3. ↑  Ghana varmisti MM-kisapaikkansa *MTV Sport*.  6.9.2009.
4. ↑  Egypti voitti Afrikan mestaruuden (Arkistoitu – Internet Archive)
5. ↑  Uruguay eteni dramaattisesti välieriin (Arkistoitu – Internet Archive)
6. ↑  Rajevac tritt zurück *Kicker Online*.  14.9.2010.  (saksaksi)
7. ↑  Qatar hires Milovan Rajevac as coach *ESPN*.  27.2.2011.  (englanniksi)
8. ↑  Qatar sack Rajevac, appoint Brazilian Lazaroni *China Daily*.  8.8.2011.  (englanniksi)
9. ↑  NK Rudar Velenje bo vodil Milovan Rajevac  15.6.2016. NK Rudar Velenje.  (sloveeniksi)
10. ↑  Ex Ghana coach Milovan Rajevac gets Algeria job *BBC Sport*.  26.6.2016.  (englanniksi)
11. ↑  Algeria sack coach Milovan Rajevac *AfricaNews*.  21.10.2016. Viitattu 3.1.2017. (englanniksi)
12. ↑  ประกาศ: แต่งตั้ง มิโลวาน ราเยวัช พร้อมทีมงานเป็นผู้ฝึกสอนทีมชาติไทย ชุดใหญ่ *FA Thailand*.  26.4.2017.  Arkistoitu 6.1.2022. Viitattu 6.1.2022.
13. ↑  ด่วน! ปลด "ราเยวัช" เซ่นพ่ายอินเดียหมดรูป ตั้ง "ศิริศักดิ์" คุมแทนชั่วคราว *mgronline.com*.  7.1.2019. Viitattu 6.1.2022.
14. ↑  Breaking! Ghana FA agrees two-year contract with incoming Black Stars coach Milovan Rajevac *Ghana Soccernet*.  20.9.2021. Viitattu 6.1.2022. (englanniksi)


|  |  |  |
| --- | --- | --- |
| Edeltäjä:**Ljupko Petrović** | **Belgardin Punaisen tähden päävalmentaja**2004 | Seuraaja:**Ratko Dostanić** |

|  |  |  |
| --- | --- | --- |
| Edeltäjä:**Claude Le RoyCharles Akonnor** | **Ghanan maajoukkueen päävalmentaja**8/2008–9/20109/2021– | Seuraaja:**Goran Stevanović** |

|  |  |  |
| --- | --- | --- |
| Edeltäjä:**Trond Sollied** | **Al-Ahlin päävalmentaja**9/2010–2/2011 | Seuraaja:**Aleksandar Ilic** |

|  |  |  |
| --- | --- | --- |
| Edeltäjä:**Bruno Metsu** | **Qatarin maajoukkueen päävalmentaja**2–8/2011 | Seuraaja:**Sebastião Lazaroni** |

|  |  |  |
| --- | --- | --- |
| Edeltäjä:**Christian Gourcuff** | **Agerian maajoukkueen päävalmentaja**6–10/2016 | Seuraaja:**Georges Leekens** |

Ghanan joukkue – Jalkapallon AM-kilpailut 2010
1 McCarthy |
2 Sarpei |
3 Gyan |
4 Osei |
5 Mensah |
6 Annan |
7 Inkoom |
8 Essien |
9 Opoku |
10 Asamoah |
11 Narry |
12 Addy |
13 Ayew |
14 Amoah |
15 Vorsah |
16 Adjei |
17 Ayew |
18 Addo |
19 Agyemang-Badu |
20 Adiyiah |
21 Afful |
22 Kingson |
23 Dramani |
Valmentaja Rajevac

Ghanan joukkue – Jalkapallon MM-kilpailut 2010
1 Adjei |
2 Sarpei |
3 Gyan |
4 Paintsil |
5 Mensah |
6 Annan |
7 Inkoom |
8 Jonathan |
9 Boateng |
10 Appiah |
11 Muntari |
12 Tagoe |
13 Ayew |
14 Amoah |
15 Vorsah |
16 Ahorlu |
17 Ayew |
18 Adiyiah |
19 Owusu-Abeyie |
20 O. Addo |
21 Asamoah |
22 Kingson |
23 Boateng |
Valmentaja Rajevac